NETFLIX-DOKUMENTTISARJA
Maailmankaikkeus -
on tarjonnut planeetallemme kaiken, mitä elämä vaati syntyäkseen -
ja kukoistaakseen.
Lävitsemme virtaavan energian.
Päivittäiset rytmimme.
Alkuaineet, joista meidät on tehty.
Mutta näiden ihmeiden takana on salaperäinen voima,
joka mahdollistaa kaiken tämän.
Painovoima.
Se pitää kaiken paikoillaan.
Se rakentaa jokaisen tähden -
ja muotoilee jokaisen planeetan.
Se ohjaa jokaista eliötä.
Se on suurin vetovoima.
Niin syvä, että se tuo kaksi nuorta sielua yhteen -
niiden etsiessä täydellistä kumppania.
VASTUSTAMATON VETOVOIMA
Eteläisellä jäämerellä yli 2000 kilometrin päässä Etelämantereelta…
ETELÄ-GEORGIA
…on Etelä-Georgian tuulenpieksämä saari.
Siellä asuu kuningaspingviinien puolen miljoonan pään lauma.
Kahdelle niistä tämä on suuri päivä.
Uudet vanhemmat.
Yli 50 päivän ajan -
ne ovat vuorotellen pitäneet kallista aarretta turvassa -
ja lämpimänä.
Tänään niiden on aika toivottaa poikansa tervetulleeksi maailmaan.
Pikku Rocky,
tervetuloa suureen maailmaan.
Ja saaren toisella puolella -
toinen pikkuinen astuu maailmaan.
Tyttö.
Paloma.
Rocky ja Paloma eivät tiedä sitä vielä, mutta heidät on luvattu toisilleen.
Voima, jota ne eivät voi vastustaa,
tuo ne yhteen.
Voima ei ainoastaan pidä niitä tukevasti maan pinnalla.
Se pitää myös ilmakehämme paikoillaan.
Se saa Maan kiertämään Aurinkoa.
Auringon kiertämään galaksimme keskustaa -
ja galaksit tanssimaan toistensa ympärillä -
suurimassa mittakaavassa.
Painovoima pitää universumin palaset yhdessä -
ja yhdistää kaiken.
Kaukaisimmasta tähdestä -
pienimpään pingviiniin.
Mutta Rocky ja Paloma eivät mieti paikkaansa kosmoksessa,
vaan seuraavaa ateriaansa.
Se vaatii omistautuneilta vanhemmilta ponnisteluja,
jotta ne saavat ruokittua nälkäiset poikaset.
Se on kiittämätön -
ja loppumaton työ.
Ne tekevät kaikkensa lihottaakseen poikasensa talvea varten.
Koska Rockyn ja Paloman kasvaessa -
päivät ovat lyhentyneet.
Ruoka käy vähiin.
Vanhempien on lähdettävä saarelta -
ja matkattava satojen kilometrien päähän merelle -
metsästämään ravintoa,
jolloin niiden kalliit poikaset jäävät selviytymään yksin kuukausiksi.
Paloman huutoihin ei vastata,
kun ensimmäinen, yksinäinen yö laskeutuu.
Synkin hetki pingviininpoikasen elämässä.
Mutta se ei ole mitään verrattuna universumimme synkimpiin hetkiin.
Koska kauan ennen kuin oli Maata,
Aurinkoa -
tai tähtiä,
valoa ei ollut lainkaan.
13,5 MILJARDIA VUOTTA SITTEN
Maailmankaikkeus oli vain tumma ja tiivis kaasuverkko.
Mutta silloin painovoima alkoi tehdä taikojaan.
Painovoimasta syntyi kaikki.
Osa verkoista puristui yhteen -
paloiksi ainetta,
jotka kasvoivat kasvamistaan.
Kunnes ne olivat niin suuria, että ne romahtivat itseensä -
ja puhkesivat elämään -
ensimmäisinä tähtinä.
Painovoima työskenteli -
ja muokkasi alkukantaisen verkon yhä useammiksi tähdiksi -
vetämällä niitä toisiaan kohti -
ja punomalla niistä valtavia galakseja.
Painovoima muovasi tyhjästä mahdollisuuksien maailmankaikkeuden,
joka saa yhä tähtitaivaamme säihkymään.
Mutta kaukaisien tähtien valo ei pidä pingviininpoikasia lämpiminä.
Kun vanhemmat ovat merellä,
Rocky ja Paloma laihtuvat -
ja ovat haavoittuvampia.
Poikasten ainoa suoja kylmältä -
on niiden pörröinen untuva ja toisensa.
Niiden selviytyminen riippuu tarkasta ja elegantista tähden -
ja planeetan tanssista,
jonka painovoima loi yli 4,5 miljardia vuotta sitten.
Auringon synnystä jäljelle jääneestä pölystä ja kaasusta -
painovoima kokosi yhteen palasia.
Se muovasi niistä planeetan ajan mittaan.
Sitä ei tuntisi kodiksi, jonka nyt tunnemme,
mutta siinä oli kaikki elämän mahdollisuudet.
Se kylpi vastasyntyneen Auringon valossa.
Saman Auringon, joka nousee nyt miljardeja vuosia myöhemmin.
Se viestii Rockyn ja Paloman vanhemmille,
että on aika palata Etelä-Georgiaan -
vatsa täynnä kalaa.
Kun aurinko lämmittää rantoja, saari muuttuu taas paratiisiksi.
Mutta rantaan pääseminen oli helppoa.
Rockyn vanhempien täytyy nyt löytää poikasensa -
tuhansien muiden joukosta.
Rannikolla Paloman vanhemmat seuraavat sen erityistä kutsua -
ja löytävät sen pian joukosta.
Viimeinkin myös Rockyn vanhemmat kuulevat -
poikasensa erehtymättömän kutsun.
Sen äänessä on uniikki vivahde, jonka vain sen vanhemmat tunnistavat.
On perhejuhlan aika.
Ja kaksi pientä vatsaa -
ovat viimeinkin täynnä.
Ensimmäisistä tähdistä galaksimme syntyyn -
Aurinko, planeetta -
ja painovoima valmistivat elämälle lavan.
Jotta Maasta saattoi tulla kotimme,
painovoiman täytyi luoda myös kaaosta.
Jotta evoluutio voisi ottaa ohjat.
Useita kuukausia on kulunut.
Rocky on nyt kaksi kertaa suurempi -
ja valmis rakkauteen.
Mutta siitä ei tule unelmien poikamiestä,
ennen kuin siitä tulee vahva ja komea.
Ensin uusi asu.
Se vaihtaa lapsellisen, pörröisen untuvansa -
kiiltävään, vedenpitävään takkiin.
Se on valmis ensimmäiseen uintiinsa.
Rannan toisessa päässä Paloma on myös valmiina lähtöön.
Elettyään koko elämänsä kuivalla maalla -
tämä on molemmille pelottava hetki.
Rocky vain luulee uivansa,
mutta Paloma ui oikeasti.
Rocky keksii viimein, että sen pitää mennä veteen.
Nämä nuoret linnut ovat poissa seuraavat kaksi vuotta -
omilla matkoillaan.
Meren mahtavat rikkaudet odottavat niitä,
kiitos painovoiman ja lähimmän naapurimme.
4,4 MILJARDIA VUOTTA SITTEN
Pian planeettamme muodostumisen jälkeen,
se törmäsi toiseen maailmaan.
Kiertävästä romusta -
painovoima muodosti Maan matkakumppanin…
Kuun.
Törmäys iski nuoren Maan sivuttain -
ja sinkosi sen pyörimään villiin kierteeseen.
Mutta miljardien vuosien aikana -
Kuun painovoiman veto kesytti Maan.
Kuu ajelehti pois.
Maan pyöriminen hidastui,
mikä muutti Maan tarinan.
Koska hitaampi kierre tarkoitti pidempiä päiviä -
ja sen vuoksi Aurinko lämmitti meriä pidempään,
jolloin olosuhteet elämälle saattoivat muodostua.
Ensimmäinen askel vedenalaisessa elämän sokkelossa,
joka kasvoi ja kasvoi.
Lopulta se täytti valtameret uskomattomilla ihmeillä.
Ihmeillä, jotka tänään tarjoavat rikkaan ekosysteemin -
kahdelle hyvin nälkäiselle pingviinille -
satojen kilometrien päässä toisistaan.
Paloma on saavuttanut polaarisen rintaman,
jossa Eteläinen jäämeri kohtaa Atlantin,
Tyynenmeren ja Intian meren lämpöiset vedet.
Täällä ravinteita kerääntyy alhaalta -
ravitsemaan tuhansia lajeja.
Mukaan lukien valokaloja, jotka ovat kuningaspingviinien herkkua.
Ne elävät syvällä pinnan alla.
Mutta se ei ole ongelma Palomalle.
Se voi metsästää 300 metriä pinnan alla.
Pingviinit ovat sopeutuneet metsästämään syvyyksissä.
Jotta voi ymmärtää, kuinka sopeutuminen tapahtui,
on tiedettävä, mitä painovoima puuhasi 66 miljoonaa vuotta sitten.
Aurinkokunnan kylmillä ulkorajoilla -
miljoonat jää- ja kivipalat kiertävät Aurinkoa.
Useimmiten asteroideista ei ole harmia.
Mutta joskus on.
Asteroidivyöhykkeen ulkoalueella -
eräs tietty kivi, jonka halkaisija oli 10 kilometriä,
sai nauttia Auringon lämmöstä yli vuosituhannen.
Ja vähitellen -
lämpeneminen alkoi siirtää Chicxulub-asteroidia radaltaan.
Kunnes painovoima tarttui siihen ja veti sen kohti Aurinkoa -
lähettäen sen törmäyskurssille Maan kanssa.
72 000 kilometrin tuntinopeudella.
Törmäys laukaisi kuuman plasman aallon,
joka aiheutti metsäpaloja ja tuhoja ympäri planeettaa -
peittäen Auringon.
Kolme neljäsosaa Maan lajeista tuhoutui.
Se oli huono uutinen dinosauruksille.
Mutta hyvä uutinen kuningaspingviineille.
Pienempinä ja kevyempinä -
linnut selvisivät törmäyksestä.
Ne nousivat taivaalle ja monipuolistuivat.
Kun suuret pedot olivat poissa,
valtameret täyttyivät kaloista.
Pingviinin esi-isistä tuli mestarisukeltajia.
Ne sukelsivat syvemmälle ja pysyivät pinnan alla kauemmin.
Kunnes viimein ne menettivät kykynsä lentää.
Taivaalla liitämisestä -
merien halkomiseen.
Rocky ja Paloma hyödyntävät korvaamattomia sopeutumiaan.
Ne ovat nyt vahvempia -
ja valmiita palaamaan kotirannalle -
etsimään kumppania.
Mutta niiden paluun keskeyttävät -
miekkavalaat.
Se on ainoa valaslaji, joka syö pingviinejä.
Paloma vaihtaa huippuvaihteelle.
Kisasta tulee tiukka.
Miekkavalaat ovat nopeita.
Mutta kuningaspingviinit on luotu nopeiksi.
Paloma on liian nopea metsästäjälleen,
mutta Rocky piiloutui levämetsään lähellä rantaa.
Eikä nälkäinen miekkavalas ole liikahtamassakaan.
Rocky huomaa tilaisuuden.
Ja syöksähtää rantaan.
Se osaa selvästi uida nyt.
Kaksi pitkää vuotta merellä.
Kaikki vain mahdollisuudesta osallistua arpapeliin.
Rakkauden etsintään.
Painovoima muovasi Auringon, Maan ja Kuun -
luoden vakaan kodin elämälle planeetallamme -
sekä ohjaten evoluutiota uusiin suuntiin.
Mutta Rockyn ja Paloman balladi tarvitsee vielä yhden osan,
jonka painovoima loi -
Auringon tulisessa sydämessä.
Valon.
Tähtemme loistaa vain,
koska sen sisuksissa käydään kiivasta taistelua.
Painovoima vetää sisäänpäin,
kun voimakas paine työntää ulospäin.
Tämä vetovoimien sota -
saa atomit törmäämään ja fuusioitumaan.
Se vapauttaa pieniä energiapurkauksia -
fotonien muodossa.
Se ei vain kylvetä Maata energiassa -
vaan myös valossa.
Valossa on omat salaiset ihmeensä.
Koska jokaisessa auringonsäteessä -
on sateenkaari.
Jokaisella fotonilla on ainutlaatuinen aallonpituus,
ja se toimii maailmamme aineiden kanssa eri tavoin.
Jotkut aallonpituudet imeytyvät.
Toiset heijastuvat.
Se, miten valoaallot osuvat silmiin, määrittelee, mitä värejä näemme.
Kyky havaita värejä -
on erittäin tärkeä ominaisuus pingviinien deittailussa.
Vuodet merellä ovat tehneet Rockysta terveen ja vahvan.
Sen on osoitettava se houkuttaakseen kumppanin.
Pigmentit, jotka se on itse valmistanut,
värjäävät sen höyhenet keltaisiksi.
Täydellinen väri kuvastamaan sen tyyliä -
ja houkuttelemaan sen ainoan linnun katseen,
joka keskittyy vain siihen.
Paloma.
Tähtivalo heijastuu verkkokalvoon Paloman silmän takaosassa.
Miljoonat tappisolut ryhtyvät purkamaan jokaista aallonpituutta,
minkä ansiosta Paloma erottaa värit toisistaan.
Silmänräpäyksessä -
nämä rakastavaiset eivät vain näe maailmaa,
vaan myös ymmärtävät sitä,
ja löytävät sielunkumppaninsa.
Kosiskelu muuttuu tarkkaan suunnitelluksi tanssiksi.
Kumpikin esittelee häikäiseviä sulkiaan -
toistensa ihailtaviksi.
Muut kosijat yrittävät onneaan, mutta turhaan.
Koska Rockyn keltaiset höyhenet eivät ole sen ainoa vahvuus.
Ravistamalla päätään se ottaa vastaan salaisen viestin -
ultraviolettivalossa.
Sen nokka pyydystää auringonsäteet -
ja heijastaa niitä.
Kiitos ylimääräisen tappisolun -
Rockyn ja Paloman silmät erottavat värejä, joita me emme näe.
Nämä UV-signaalit voittavat Paloman sydämen.
Ne ovat täydellinen pari.
Pingviinipoikasen kasvattaminen on uuvuttava tehtävä,
joka vaatii huippukuntoa molemmilta vanhemmilta.
Vaikuttavat keltaiset höyhenet ja räikeä nokka -
ovat todiste voimasta ja kyvystä,
jotka ovat tärkeitä perheen kasvattamisessa.
Tuhansien muiden joukosta Rocky ja Paloma -
ovat löytäneet toisensa.
Kosmisen verkon ensimmäisistä väreistä -
Aurinkomme, planeetan -
ja Kuun syntyyn.
Vaikutuksista, jotka ovat kirjoittaneet Maan historian,
voimaan, joka käynnistää Auringon ja antaa maailmallemme värit.
Painovoima on auttanut kaikessa.
Se ohjasi nämä pingviinit erityisen hetkensä äärelle -
tällä erityisellä saarella.
Siellä ei kestä kauan, kun jotain hyvin erityistä saapuu Maahan.
Rockysta ja Palomasta tulee vanhempia.
Ne tuovat maailmaan uuden elämän, ehkäpä jopa uuden romanssin,
painovoiman yhä johtaessa niiden kulkua.
Kaikkialla maailmassa -
elämä on monipuolisuudessaan häikäisevää.
On kestänyt 13,8 miljardia vuotta päästä tähän hetkeen -
ajassa ja avaruudessa.
Jokainen tähdistä tehty eläin,
joka käy samaan tahtiin planeetan kanssa ja saa ravintonsa kosmoksesta,
on selvinnyt tänne puhtaan sattuman ansiosta.
Kaikki pysyy paikoillaan alkuperäisen vetovoiman avulla.
Maailmankaikkeutemme tarina -
on tarina siitä, miten elämä tuli planeetalle,
jota kutsumme kodiksi.
Sen tarina jatkuu yhä.
Tekstitys: Eveliina Niemi